Югозападен университет
Югозападният университет „Неофит Рилски“, съкратено ЮЗУ „Неофит Рилски“, е висше учебно заведение, основано през 1976 г. в Благоевград, България. ЮЗУ „Неофит Рилски“ е сред водещите класически университети в страната. Със своята 45-годишна история той завоюва своето място в научното и образователно пространство на България и Югоизточна Европа.

Висшето училище е акредитирано от Националната агенция за оценяване и акредитация за срок от шест години на 20 септември 2018 г. с оценка 9.30 (НАОА към Министерски съвет на Република България). Високата оценка е гаранция за качество на образователната услуга в 80 бакалавърски и магистърски програми след завършено средно образование, 121 магистърски програми след завършено висше образование и 88 докторски програми. Обучението се провежда в 30 професионални направления, в областта на хуманитарните, техническите, управленските, природните, социалните, педагогическите, правните и икономическите науки, изкуствата, здравните грижи, общественото здраве и спорта, сигурността и отбраната и др. По този показател университетът е на първо място в страната.

Адрес 
 Благоевград, 2700
 ул. „Иван Михайлов“ 66
 Електронна поща: info@swu.bg

Материална база 
 ЮЗУ „Неофит Рилски“ разполага с модерна и богата материална база и образователна инфракструктура за провеждане на качествено образование, научни изследвания, художественотворчески и спортни дейности.
 Университетът разполага с 8 учебни корпуса, с учебен театър, концертни и изложбени зали, филмово, телевизионно и звукозаписно студио.
 Югозападният университет разполага със собствена библиотека, която притежава богата колекция от над 200 000 тома научна литература и достъп до различни международни бази данни.
 Висшето училище притежава една от най-модерните спортни бази в България - многофункционален закрит спортен комплекс, център за функционални изследвания, лаборатории по физиотерапия, спортно-възстановителен център, стадиони, открити спортни площадки и други.
 Университетският център „Бачиново“ се намира на 3 км от центъра на Благоевград. Той е чудесно място за провеждане на семинари, научни конференции, спортни лагери и др. Едноименният спортно-възстановителен център към комплекса предлага на посетителите сауна, парна баня, контрастен душ, джакузи, богата гама от SPA терапии и масажи. Освен това центърът разполага и с напълно оборудван фитнес център, зала за тенис на маса и велосипеди за разходка сред природата.
 Университетът осигурява възможност за настаняване на своите студенти и докторанти в две реновирани общежития и разполага с един студентски стол.

 Университетът има свое издателство и печатна база.

Структура 
Структурата на университета включва 9 факултета: 
 Правно-исторически факултет, 
 Природо-математически факултет, 
 Стопански факултет, 
 Филологически факултет,
 Философски факултет, 
 Факултет „Обществено здраве, здравни грижи и спорт“, 
 Факултет по педагогика, 
 Факултет по изкуствата 
 Технически факултет.

Източници

Външни препратки 
 Официална страница на Югозападния университет

 
Основани в България през 1983 година